Битка код Поатјеа представљала је последњу кап која је препунила чашу народног стрпљења. Нечувени порези поткопали су углед феудалаца у очима широких маса . Фини грађански свет, а нарочито становништво Париза, сасвим је побеснео. Што је још горе имали су за вођу Етјена Марсела. Етјен Марсел је тада био моћна личност, са правима вршења пуне власти, осим високе правде. Припадао је једној од великих париских трговачких породица која је давала многе службенике краљевској управи. Био је то способан и поштен човек који се искрено саосећао са мукама буржоазије, али и нижих слојева. Највећа ман му је била што није умео добро да процени људе са којима се упуштао у савез .